এরপর অধিনায়ক কেন উইলিয়ামসন ও হেনরি নিকহলস ৯০ রানের পার্টনারশিপ গড়ে বিচ্ছিন্ন হন। কেন উইলিয়ামসন এদিন ক্যারিয়ারের ১০ম সেঞ্চুরির দেখা পান। ১০৬ বলে সেঞ্চুরি পূর্ণ করেন উইলিয়ামসন। সেঞ্চুরি থেকে যখন মাত্র ১ রান দূরে তখন পাক পেসার হাসান আলীর করা অষ্টম ওভারের দ্বিতীয় বলটি দৃষ্টিনন্দন শটে পয়েন্ট অঞ্চল দিয়ে সীমানার বাইরে পাঠিয়ে ওয়ানডে ক্যারিয়ারের ১০ম সেঞ্চুরি তুলে নেন কিউই অধিনায়ক। রুম্মান রইসের বলে হাসান আলীর হাতে ধরা পড়ার আগে করেন ১১৫ রানের ঝলমলে একটি ইনিংস। তার ১১৭ বলের ইনিংসে ৮টি বাউন্ডারি ও একটি ছক্কার মার রয়েছে।